Document ID: 32011R0109

Reference:
9.2.2011
MT
Il-Ġurnal Uffiċjali tal-Unjoni Ewropea
L 34/2
REGOLAMENT TAL-KUMMISSJONI (UE) Nru 109/2011
tas-27 ta’ Jannar 2011
li jimplimenta r-Regolament (KE) Nru 661/2009 tal-Parlament Ewropew u tal-Kunsill dwar rekwiżiti għall-approvazzjoni tat-tip għal ċerti kategoriji ta’ vetturi bil-mutur u t-trejlers tagħhom fil-qasam tas-sistemi ta’ sospensjoni tat-titjir
(Test b’relevanza għaż-ŻEE)
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat ir-Regolament (KE) Nru 661/2009 tal-Parlament Ewropew u tal-Kunsill tat-13 ta’ Lulju 2009 dwar rekwiżiti għall-approvazzjoni tat-tip għas-sikurezza ġenerali tal-vetturi bil-mutur, it-trejlers tagħhom, u s-sistemi, il-komponenti u l-unitajiet tekniċi separati destinati għalihom (1), u b’mod partikolari l-Artikolu 14(1)(a) tiegħu,
Billi:
(1)
Ir-Regolament (KE) Nru 661/2009 huwa Regolament separat għall-għanijiet tal-proċedura tal-approvazzjoni tat-tip li tipprovdi għalihom id-Direttiva 2007/46/KE tal-Parlament Ewropew u tal-Kunsill tal-5 ta’ Settembru 2007 li tistabbilixxi kwadru għall-approvazzjoni ta’ vetturi bil-mutur u l-karrijiet tagħhom, u ta’ sistemi, komponenti u unitajiet tekniċi separati maħsuba għal tali vetturi (id-Direttiva Kwadru) (2).
(2)
Ir-Regolament (KE) Nru 661/2009 jirrevoka d-Direttiva tal-Kunsill 91/226/KEE tas-27 ta’ Marzu 1991 dwar l-approssimazzjoni tal-liġijiet tal-Istati Membri li jirrelataw għas-sistemi ta’ soppressjoni ta’ titjir ta’ ċerti kategoriji ta’ vetturi bil-mutur u l-karrijiet tagħhom (3).
(3)
Ir-Regolament (KE) Nru 661/2009 jistipula dispożizzjonijiet fundamentali dwar ir-rekwiżiti għall-approvazzjoni tat-tip ta’ vetturi bil-mutur fir-rigward tas-sistemi ta’ soppressjoni tat-titjir bħala unitajiet tekniċi separati. Issa huwa meħtieġ li jiġu stipulati proċeduri, testijiet u rekwiżiti speċifiċi għal tali approvazzjoni tat-tip.
(4)
B’hekk, huwa xieraq li jiżdiedu ma’ dan ir-Regolament ir-rekwiżiti stipulati fid-Direttiva 91/226/KEE adattati fejn meħtieġ skont l-iżvilupp tal-għarfien xjentifiku u tekniku.
(5)
L-ambitu ta’ dan ir-Regolament għandu jkun konformi ma’ dak tar-Regolament (KE) Nru 661/2009 u b’hekk limitat għal vetturi tal-kategoriji N u O. Il-miżuri stipulati f’dan ir-Regolament huma konformi mal-opinjoni tal-Kumitat Tekniku - Vetturi bil-Mutur,
ADOTTAT DAN IR-REGOLAMENT:
Artikolu 1
Ambitu
Dan ir-Regolament japplika għal vetturi tal-kategoriji N u O, kif iddefiniti fl-Anness II għad-Direttiva 2007/46/KE, li huma mgħammra b’sistema ta’ soppressjoni tat-titjir, kif ukoll għal sistemi ta’ soppressjoni tat-titjir maħsuba biex jiġu mgħammra fuq vetturi tal-kategoriji N u O.
Artikolu 2
Definizzjonijiet
Għall-iskopijiet ta’ dan ir-Regolament, għandhom japplikaw id-definizzjonijiet li ġejjin:
(1)
‘Sistema ta’ soppressjoni tat-titjir’ tfisser sistema maħsuba biex tnaqqas il-pulverizzazzjoni ta’ ilma mitfugħ ‘il fuq mit-tajers ta’ vettura miexja u li hija magħmula minn madgard, parakwi tax-xita u valances mgħammra b’tagħmir li jrażżan it-titjir;
(2)
‘Madgard’ tfisser komponent riġidu jew semi-riġidu maħsub biex jiġbor l-ilma mitfugħ ‘il fuq mit-tajers iduru u biex jidderiġih lejn l-art u li jista’ jifforma kompletament jew parzjalment parti integrali mill-karozzerija ta’ vettura jew minn partijiet oħra tal-vettura bħall-parti l-baxxa tal-pjattaforma tat-tagħbija;
(3)
‘Parakwa tax-xita’ tfisser komponent flessibbli armat vertikalment wara r-rota, fuq il-parti l-baxxa tax-xażi jew il-pjattaforma tat-tagħbija, jew fuq il-madgard u li għandu wkoll inaqqas ir-riskju li xi oġġetti żgħar, b’mod partikolari żrar, jinġabru mill-art mit-tajers u jintefgħu ‘l fuq jew lejn il-ġenb lejn utenti tat-triq oħra;
(4)
‘Tagħmir għas-soppressjoni tat-titjir’ tfisser parti mis-sistema tas-soppressjoni tat-titjir li tista’ tinkludi separatur tal-arja/l-ilma u assorbitur tal-enerġija;
(5)
‘Separatur tal-arja/l-ilma’ tfisser komponent li jifforma parti mill-valance u/jew mill-parakwa tax-xita li minnu tista’ tgħaddi l-arja filwaqt li jitnaqqsu emissjonijiet pulverizzanti tal-ilma;
(6)
‘Assorbitur tal-enerġija’ tfisser komponent li jifforma parti mill-madgard u/jew mill-valance u/jew mill-parakwa tax-xita li jassorbi l-enerġija tat-titjir tal-ilma, b’hekk inaqqas it-titjir tal-ilma pulverizzat;
(7)
‘Valance ta’ barra’ tfisser komponent li jinsab bejn wieħed u ieħor fi pjan vertikali li huwa parallel mas-superfiċi lonġitudinali tal-vettura u li jista’ jifforma parti mill-madgard jew mill-karozzerija tal-vettura;
(8)
‘Roti ggwidati’ tfisser ir-roti azzjonati mis-sistema ta’ gwida tal-vettura;
(9)
‘Fus ta’ awtodirezzjoni’ tfisser fus stabbilit fuq punt ċentrali b’tali mod li jista’ jintraċċja ark orizzontali.
(10)
‘Roti awtoggwidati’ tfisser roti mhux attwati mill-mezz ta’ gwida tal-vettura, li jistgħu jduru tul angolu li ma jaqbiżx l-20° minħabba l-frizzjoni eżerċitata mill-art;
(11)
‘Fus li jista’ jinġibed lura’ tfisser fus kif iddefinit fil-punt 2.15. fl-Anness I tad-Direttiva 97/27/KE tal-Parlament Ewropew u tal-Kunsill (4);
(12)
‘Vettura mhux mgħobbija’ tfisser vettura lesta għas-sewqan kif iddefinit fil-punt 2.6. tal-Anness I tad-Direttiva 2007/46/KE;
(13)
‘Il-profil ta’ wiċċ it-tajer’ tfisser dik il-parti tat-tajer kif iddefinit fl-punt 2.8. tal-Anness II tad-Direttiva tal-Kunsill 92/23/KEE (5).
(14)
‘Tipi ta’ tagħmir għas-soppressjoni tat-titjir’ tfisser tagħmir li ma jvarjax fir-rigward tal-karatteristiċi ewlenin li ġejjin:
(a)
il-prinċipju fiżiku adottat sabiex jitnaqqsu l-emissjonijiet (assorbiment ilma-enerġija, separatur arja/ilma),
(b)
materjali,
(c)
forma,
(d)
dimensjonijiet, safejn jistgħu jinfluwenza l-imġiba tal-materjal;
(15)
‘Vettura tal-irmonk tas-semi-trailers’ tfisser vettura tal-irmonk kif iddefinit fil-punt 2.1.1.2.2. tal-Anness I tad-Direttiva 97/27/KE;
(16)
‘Massa ta’ tagħbija massima teknikament permissibbli (M)’ tfisser il-massa ta’ tagħbija massima teknikament permissibbli kif iddikjarat mill-manifattur kif iddefinit fil-punti 2.8. tal-Anness I tad-Direttiva 2007/46/KE.
(17)
‘Tip ta’ vettura fir-rigward tas-soppressjoni tat-titjir’ tfisser vetturi kompluti, mhux kompluti jew ikkompletati, li ma jvarjawx fir-rigward tal-aspetti li ġejjin:
—
tip ta’ tagħmir għas-soppressjoni tat-titjir installat fuq il-vettura,
—
tismija tat-tip tas-sistema ta’ soppressjoni tat-titjir tal-manifattur.
Artikolu 3
Approvazzjoni tat-tip KE ta’ vettura fir-rigward ta’ sistemi ta’ soppressjoni tat-titjir
1.   Il-manifattur jew ir-rappreżentant tal-manifattur għandu jissottometti lill-awtorità tal-approvazzjoni l-applikazzjoni għall-approvazzjoni tat-tip KE ta’ vettura fir-rigward tas-sistemi ta’ soppressjoni tat-titjir tagħha.
2.   L-applikazzjoni għandha timtela skont il-mudell tad-dokument ta’ informazzjoni stipulat fil-Parti 1 tal-Anness I.
3.   Jekk jiġu ssodisfatti r-rekwiżiti relevanti stipulati fl-Annessi III u IV ta’ dan ir-Regolament, l-awtorità tal-approvazzjoni għandha tagħti approvazzjoni tat-tip KE u toħroġ numru tal-approvazzjoni tat-tip skont is-sistema ta’ enumerazzjoni stipulata fl-Anness VII tad-Direttiva 2007/46/KE.
Awtorità ta’ approvazzjoni ma tistax tagħti l-istess numru lil tip ieħor ta’ vettura.
4.   Għall-għanijiet tal-paragrafu 3, l-awtorità tal-approvazzjoni għandha tagħti ċertifikat ta’ approvazzjoni tat-tip KE kif stabbilit f’konformità mal-mudell stipulat fil-Parti 2 tal-Anness I.
Artikolu 4
Approvazzjoni tat-tip KE ta’ unità teknika separata ta’ sistema ta’ soppressjoni tat-titjir
1.   Il-manifattur jew ir-rappreżentant tal-manifattur għandu jissottometti lill-awtorità tal-approvazzjoni l-applikazzjoni għall-approvazzjoni tat-tip KE ta’ unità teknika separata ta’ tip ta’ sistema ta’ soppressjoni tat-titjir.
L-applikazzjoni għandha timtela skont il-mudell tad-dokument ta’ informazzjoni stipulat fil-Parti 1 tal-Anness II.
2.   Jekk jiġu ssodisfatti r-rekwiżiti relevanti stipulati fl-Annessi III u IV ta’ dan ir-Regolament, l-awtorità tal-approvazzjoni għandha tagħti approvazzjoni tat-tip KE ta’ unità teknika separata u toħroġ numru tal-approvazzjoni tat-tip skont is-sistema ta’ enumerazzjoni stipulata fl-Anness VII tad-Direttiva 2007/46/KE.
Awtorità ta’ approvazzjoni ma tistax tagħti l-istess numru lil tip ieħor ta’ unità teknika separata.
3.   Għall-għanijiet tal-paragrafu 2, l-awtorità tal-approvazzjoni għandha tagħti ċertifikat ta’ approvazzjoni tat-tip KE kif stabbilit f’konformità mal-mudell stipulat fil-Parti 2 tal-Anness II.
Artikolu 5
Marka tal-approvazzjoni tat-tip KE ta’ unità teknika separata
Kull unità teknika separata konformi ma’ tip li għalih tkun ingħatat approvazzjoni tat-tip KE ta’ unità teknika separata skont dan ir-Regolament għandu jkollha marka tal-approvazzjoni tat-tip KE ta’ unità teknika separata kif stipulat fil-Parti 3 tal-Anness II.
Artikolu 6
Validità u estensjoni tal-approvazzjonijiet mogħtija taħt id-Direttiva 91/226/KEE
L-awtoritajiet nazzjonali għandhom jippermettu l-bejgħ u d-dħul fis-servizz ta’ vetturi u unitajiet tekniċi separati b’approvazzjoni tat-tip taħt id-Direttiva 91/226/KEE qabel l-1 ta’ Novembru 2012 u jkomplu jagħtu estensjoni tal-approvazzjonijiet lil dawk il-vetturi u l-unitajiet tekniċi separati skont il-kundizzjonijiet tad-Direttiva 91/226/KEE.
Artikolu 7
Dħul fis-seħħ
Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, is-27 ta’ Jannar 2011.
Għall-Kummissjoni
Il-President
José Manuel BARROSO
(1)  ĠU L 200, 31.7.2009, p. 1.
(2)  ĠU L 263, 9.10.2007, p. 1.
(3)  ĠU L 103, 23.4.1991, p. 5.
(4)  ĠU L 233, 25.8.1997, p. 1.
(5)  ĠU L 129, 14.5.1992, p. 95.
ANNESS I
DOKUMENTI AMMINISTRATTIVI GĦALL-APPROVAZZJONI TAT-TIP KE TA’ VETTURI FIR-RIGWARD TAS-SISTEMI TAGĦHOM TA’ SOPPRESSJONI TAT-TITJIR
PARTI 1
Dokument ta’ informazzjoni
MUDELL
Dokument ta’ informazzjoni Nru … marbut mal-approvazzjoni tat-tip KE ta’ vettura fir-rigward tas-sistemi tagħha ta’ soppressjoni tat-titjir (*).
L-informazzjoni li ġejja għandha tiġi pprovduta fi tliet kopji u għandha tinkludi werrej. Kull disinn irid jiġi pprovdut fi skala adatta b’dettall suffiċjenti fuq daqs A4 jew fuq fowlder ta’ format A4. Ir-ritratti, jekk ikun hemm, għandhom juru dettall suffiċjenti.
Jekk is-sistemi, il-komponenti jew l-unitajiet tekniċi separati għandhom kontrolli elettroniċi, għandha tiġi pprovduta l-informazzjoni dwar il-prestazzjoni tagħhom.
0.   ĠENERALI
0.1.   Marka (isem kummerċjali tal-manifattur): …
0.2.   Tip: …
0.2.1.   Isem (ismijiet) kummerċjali (jekk hemm): …
0.3.   Mezz ta’ identifikazzjoni tat-tip, jekk immarkat fuq il-vetturi(b) …
0.3.1.   Fejn jinsab l-immarkar: …
0.4.   Kategorija tal-vettura(c): …
0.5.   Isem u indirizzi tal-manifattur: …
0.8.   Indirizz(i) tal-impjant(i) tal-immuntar: …
0.9.   Isem u indirizz tar-rappreżentant tal-manifattur (jekk hemm): …
1.   KARATTERISTIĊI TA’ KOSTRUZZJONI ĠENERALI TAL-VETTURA
1.1.   Ritratti u/jew disinji ta’ vettura rappreżentattiva: …
1.3.   Għadd ta’ fusien u roti: …
1.3.1.   Għadd u pożizzjoni tal-fusien b’roti doppji: …
1.3.2.   Għadd u pożizzjoni tal-fusien iggwidati …
2.   MASES U DIMENSJONIJIET(f)(g)
(f’kg u mm) (irreferi għad-disinn fejn applikabbli)
2.1.   Il-bażi minn fus sa fus (mgħobbi kompletament)(g)(l): …
2.6.   Il-massa tal-vettura miexja (massimu u minimu għal kull varjant) Il-massa tal-vettura bil-karozzerija u, fil-każ ta’ vettura tal-irmonk ta’ kategorija għajr M1, b’tagħmir ta’ gganċjar, jekk imqiegħed mill-manifattur, f’kundizzjoni ta’ sewqan, jew il-massa tax-xażi jew ix-xażi bil-kabina, mingħajr karozzerija u/jew tagħmir ta’ gganċjar jekk il-manifattur ma jqegħidx il-karozzerija u/jew it-tagħmir ta’ gganċjar (inklużi likwidi, għodda, rota żejda, jekk tkun imqiegħda, u s-sewwieq u, għal karozzi tal-linja u kowċis, kunduttur jekk ikun hemm sit għall-kunduttur fil-vettura)(h) (massimu u minimu għal kull varjant): …
2.6.1.   Distribuzzjoni ta’ din il-massa fost il-fusien u, fil-każ ta’ semi-trailer jew trailer b’fus fin-nofs, tagħbija fuq il-punt ta’ gganċjar (massimu u minimu għal kull varjant): …
2.8.   Massa massima ta’ tagħbija teknikament permissibbli ddikjarata mill-manifattur(i)(3): …
9.   KAROZZERIJA
9.20.   Sistema ta’ soppressjoni tat-titjir …
9.20.0.   Preżenza: iva/le/mhux kompleta(1) …
9.20.1.   Deskrizzjoni qasira tal-vettura fir-rigward tas-sistema tagħha ta’ soppressjoni tat-titjir u l-komponenti kostitwenti: …
9.20.2.   Disinji dettaljati tas-sistema ta’ soppressjoni tat-titjir u l-pożizzjoni tagħha fuq il-vettura li juru d-dimensjonijiet speċifikati fil-Figuri fl-Anness VI tar-Regolament (UE) Nru 109/2011 u fil-konsiderazzjoni tal-estremitajiet tal-kombinazzjonijiet tajer/rota: …
9.20.3.   Numru/i tal-approvazzjoni tat-tip tat-tagħmir ta’ soppressjoni tat-titjir, jekk disponibbli: …
Data, Firma
PARTI 2
MUDELL
(format massimu: A4 (210 × 297 mm))
ĊERTIFIKAT TA’ APPROVAZZJONI TAT-TIP KE
Timbru tal-awtorità tal-approvazzjoni
Komunikazzjoni li tikkonċerna:
—
approvazzjoni tat-tip KE (1)
—
estensjoni tal-approvazzjoni tat-tip KE (1)
—
ċaħda tal-approvazzjon tat-tip KE (1)
—
irtirar tal-approvazzjoni tat-tip KE (1)
ta’ tip ta’ vettura fir-rigward tas-sistemi tagħha ta’ soppressjoni tat-titjir
skont ir-Regolament (UE) Nru …/…, kif emendat l-aħħar bir-Regolament (UE) Nru …/… (1)
Numru tal-approvazzjoni tat-tip KE: …
Raġuni għall-estensjoni: …
TAQSIMA I
0.1.   Marka (isem kummerċjali tal-manifattur): …
0.2.   Tip: …
0.2.1.   Isem(ismijiet) kummerċjali (jekk disponibbli): …
0.3.   Mezz ta’ identifikazzjoni tat-tip, jekk immarkat fuq il-vettura (2): …
0.3.1.   Fejn jinsab l-immarkar: …
0.4.   Kategorija tal-vettura (3): …
0.5.   Isem u indirizz tal-manifattur: …
0.8.   Isem(ismijiet) u indirizz(i) tal-impjant(i) tal-immuntar: …
0.9.   Isem u indirizz tar-rappreżentant tal-manifattur (jekk hemm): …
TAQSIMA II
1.   Informazzjoni addizzjonali: ara l-Addendum.
2.   Servizz tekniku responsabbli għat-twettiq tat-testijiet: …
3.   Data tar-rapport tat-test: …
4.   Numru tar-rapport tat-test: …
5.   Rimarki (jekk hemm): ara l-Addendum.
6.   Post: …
7.   Data: …
8.   Firma: …
9.   Qed jiġi mehmuż l-indiċi tal-pakkett ta’ informazzjoni ddepożitat mal-awtorità tal-approvazzjoni, li tista’ tintalab kopja tiegħu.
(*)  Għal vetturi tal-kategorija N1 u dawk tal-kategorija N2 b’massa massima ta’ tagħbija teknikament permissibbli li ma taqbiżx is-7,5 tunnellati bl-użu tad-deroga tal-punt 0.1 tal-Parti 1 tal-Anness IV ta’ dan ir-Regolament, jista’ jintuża d-dokument ta’ informazzjoni stabbilit fl-Anness II tad-Direttiva 78/549/KEE.
(1)  ħassar fejn mhux applikabbli.
(2)  Jekk il-mezz ta’ identifikazzjoni tat-tip ikun fih karattri li mhumiex relevanti għad-deskrizzjoni tal-vettura, ta’ komponent jew ta’ tipi ta’ unità teknika separata koperti b’dan iċ-ċertifikat tal-approvazzjoni tat-tip, karattri bħal dawn għandhom ikunu rappreżentati fid-dokumentazzjoni bis-simbolu “?” (eż. ABC??123??).
(3)  Kif definit fid-Direttiva 2007/46/KE, l-Anness II, it-Taqsima A.
Addendum
għaċ-ċertifikat tal-approvazzjoni tat-tip KE Nru
1.   Informazzjoni addizzjonali
1.1.   Karatteristiċi tat-tagħmir għas-soppressjoni tat-titjir (tip, deskrizzjoni fil-qosor, marka kummerċjali jew isem, numru(i) tal-approvazzjoni tat-tip tal-komponent):
5.   Rimarki (jekk hemm):
ANNESS II
DOKUMENTI AMMINISTRATTIVI GĦAL APPROVAZZJONI TAT-TIP KE TA’ SISTEMI TA’ SOPPRESSJONI TAT-TITJIR BĦALA UNITAJIET TEKNIĊI SEPARATI
PARTI 1
Dokument ta’ informazzjoni
MUDELL
Dokument ta’ informazzjoni Nru … marbut mal-approvazzjoni tat-tip KE bħala unità teknika separata ta’ sistemi ta’ soppressjoni tat-titjir.
L-informazzjoni li ġejja għandha tiġi pprovduta fi tliet kopji u għandha tinkludi werrej. Kull disinn irid jiġi pprovdut fi skala adatta b’dettall suffiċjenti fuq daqs A4 jew fuq fowlder ta’ format A4. Ir-ritratti, jekk ikun hemm, għandhom juru dettall suffiċjenti.
Jekk is-sistemi, il-komponenti jew l-unitajiet tekniċi separati għandhom kontrolli elettroniċi, għandha tiġi pprovduta l-informazzjoni dwar il-prestazzjoni tagħhom.
0.   ĠENERALI
0.1.   Marka (isem kummerċjali tal-manifattur): …
0.2.   Tip: …
0.5.   Isem u indirizz tal-manifattur: …
0.7.   Fil-każ ta’ komponenti u unitajiet tekniċi separati, fejn jinsab u l-metodu ta’ twaħħil tal-marka tal-approvazzjoni KE: …
0.8.   Indirizz(i) tal-impjant(i) tal-immuntar: …
0.9   Isem u indirizz tar-rappreżentant tal-manifattur (jekk hemm): …
1.   DESKRIZZJONI TAT-TAGĦMIR
1.1.   Deskrizzjoni teknika tat-tagħmir għas-soppressjoni tat-titjir li tindika l-prinċipju operattiv fiżiku tiegħu u t-test relevanti li jrid ikun suġġett għalih: …
1.2.   Il-materjali użati: …
1.3.   Disinn(disinji) f’dettall suffiċjenti u fi skala adatta sabiex jippermetti li dan (jew dawn) jiġu identifikati. Id-disinn irid juri l-ispazju maħsub għall-marka tal-approvazzjoni tat-tip KE tal-komponent: …
Data
Firma
PARTI 2
MUDELL
(format massimu: A4 (210 × 297 mm))
ĊERTIFIKAT TA’ APPROVAZZJONI TAT-TIP KE
Timbru tal-awtorità tal-approvazzjoni
Komunikazzjoni li tikkonċerna:
—
approvazzjoni tat-tip KE (1)
—
estensjoni tal-approvazzjoni tat-tip KE (1)
—
ċaħda tal-approvazzjon tat-tip KE (1)
—
irtirar tal-approvazzjoni tat-tip KE (1)
ta’ tip ta’ sistema ta’ soppressjoni tat-titjir bħala komponent/unità teknika separata
skont ir-Regolament (UE) Nru …/…, kif emendat l-aħħar bir-Regolament (UE) Nru …/… (1)
Numru tal-approvazzjoni tat-tip KE: …
Raġuni għall-estensjoni: …
TAQSIMA I
0.1.   Marka (isem kummerċjali tal-manifattur): …
0.2.   Tip: …
0.3.   Mezz ta’ identifikazzjoni tat-tip, jekk immarkat fuq unità teknika separata (2): …
0.3.1.   Fejn jinsab l-immarkar: …
0.5.   Isem u indirizz tal-manifattur: …
0.7.   Fejn jinsab u l-metodu ta’ twaħħil tal-marka tal-approvazzjoni KE: …
0.8.   Isem(ismijiet) u indirizz(i) tal-impjant(i) tal-immuntar: …
0.9.   Isem u indirizz tar-rappreżentant tal-manifattur (jekk hemm): …
TAQSIMA II
1.   Informazzjoni addizzjonali: ara l-Addendum.
2.   Servizz tekniku responsabbli għat-twettiq tat-testijiet: …
3.   Data tar-rapport tat-test: …
4.   Numru tar-rapport tat-test: …
5.   Rimarki (jekk hemm): ara l-Addendum.
6.   Post: …
7.   Data: …
8.   Firma: …
9.   Qed jiġi mehmuż l-indiċi tal-pakkett ta’ informazzjoni ddepożitat mal-awtorità tal-approvazzjoni, li tista’ tintalab kopja tiegħu.
Addendum
għaċ-ċertifikat tal-approvazzjoni tat-tip KE Nru
1.   Informazzjoni addizzjonali
1.1.   Prinċipju operattiv tat-tagħmir: assorbitur tal-enerġija/separatur tal-arja/l-ilma (3):
1.2.   Karatteristiċi tat-tagħmir tas-soppressjoni tat-titjir (deskrizzjoni qasira, marka kummerċjali jew isem, numru(i):
5.   Rimarki (jekk hemm):
PARTI 3
Marka tal-approvazzjoni tat-tip KE għal unità teknika separata
1.   Il-marka tal-approvazzjoni tat-tip KE għal unità teknika separata għandha tikkonsisti minn:
1.1.   Rettangolu madwar l-ittra minuskola ‘e’ segwita min-numru distintiv għall-Istat Membru li ta l-approvazzjoni tat-tip KE għal unità teknika separata:
1
għall-Ġermanja
2
għal Franza
3
għall-Italja
4
għall-Pajjiżi l-Baxxi
5
għall-Isvezja
6
għall-Belġju
7
għall-Ungerija
8
għar-Repubblika Ċeka
9
għal Spanja
11
għar-Renju Unit
12
għall-Awstrija
13
għal-Lussemburgu
17
għall-Finlandja
18
għad-Danimarka
19
għar-Rumanija
20
għall-Polonja
21
għall-Portugall
23
għall-Greċja
24
għall-Irlanda
26
għas-Slovenja
27
għas-Slovakkja
29
għall-Estonja
32
għal-Latvja
34
għall-Bulgarija
36
għal-Litwanja
49
għal Ċipru
50
għal Malta
1.2.   Qrib ir-rettangolu in-‘numru ta’ approvazzjoni bażi’ fit-Taqsima 4 tan-numru tal-approvazzjoni tat-tip preċedut miż-żewġ numri li jindikaw in-numru ta’ sekwenza assenjat lil dan ir-Regolament jew l-aħħar emenda teknika ewlenija għal dan ir-Regolament. In-numru ta’ sekwenza bħalissa huwa ‘00’.
2.   Il-marka tal-approvazzjoni tat-tip KE għal unità teknika separata għadha titwaħħal mat-tagħmir ta’ soppressjoni b’tali mod li ma titħassarx kif ukoll li tinqara b’mod ċar u faċli anke jekk it-tagħmir jiġi mmuntat fuq vettura.
3.   Eżempju ta’ marka tal-approvazzjoni tat-tip KE għal unità teknika separata jidher kif ġej.
Eżempju ta’ marka tal-approvazzjoni tat-tip KE għal unità teknika separata
Nota ta’ spjegazzjoni
Leġġenda
L-approvazzjoni tat-tip KE għal unità teknika separata ngħatat mill-Pajjiżi l-Baxxi taħt in-numru 0046. L-ewwel żewġ numri ‘00’ jindikaw li l-unità teknika separata kienet approvata skont dan ir-Regolament. Is-simbolu ‘A’ jindika li huwa tagħmir tat-tip li jassorbi l-enerġija.
(1)  ħassar fejn mhux applikabbli.
(2)  Jekk il-mezz ta’ identifikazzjoni tat-tip ikun fih karattri li mhumiex relevanti għad-deskrizzjoni tal-vettura, ta’ komponent jew ta’ tipi ta’ unità teknika separata koperti b’dan iċ-ċertifikat tal-approvazzjoni tat-tip, karattri bħal dawn għandhom ikunu rappreżentati fid-dokumentazzjoni bis-simbolu “?” (eż. ABC??123??).
(3)  Ħassar fejn ma japplikax.
ANNESS III
PARTI 1
Rekwiżiti għat-tagħmir għas-soppressjoni tat-titjir
0.   SPEĊIFIKAZZJONIJIET ĠENERALI
0.1.   It-tagħmir għas-soppressjoni tal-titjir għandu jinbena b’tali mod li jopera sewwa meta jintuża normalment fuq toroq imxarrba. Barra minn hekk, ma għandu jinkorpora ebda difett strutturali jew ta’ manifattura li jkun ta’ detriment għall-funzjonament jew l-imġiba xierqa tiegħu.
1.   TESTIJIET LI GĦANDHOM JITWETTQU
1.1   Skont il-prinċipju operattiv fiżiku tiegħu, it-tagħmir għas-soppressjoni tat-titjir huwa suġġett għat-testijiet relevanti kif deskritti fil-Partijiet 2 u 3 u għandu jagħti r-riżultati mitluba fil-punt 5 ta’ dawk il-Partijiet.
2.   APPLIKAZZJONI GĦALL-APPROVAZZJONI TAT-TIP KE TAL-KOMPONENT
2.1.   L-applikazzjoni għall-approvazzjoni tat-tip KE skont l-Artikolu 7 tad-Direttiva 2007/46/KE ta’ tip ta’ tagħmir għas-soppressjoni tat-titjir għandha tiġi sottomessa mill-manifattur.
2.2.   Mudell tad-dokument ta’ informazzjoni jidher fil-Part 1 tal-Anness II.
2.3.   Dawn li ġejjin għandhom jiġu sottomessi lis-servizz tekniku responsabbli mit-twettiq tat-testijiet għall-approvazzjoni tat-tip:
Erba’ kampjuni: tlieta minnhom huma għat-testijiet u r-raba’ jinżamm mil-laboratorju għal kwalunkwe verifika sussegwenti. Il-laboratorju tat-test jista’ jitlob kampjuni ulterjuri.
2.4.   Immarkar
2.4.1   Kull tagħmir għandu jkun immarkat b’mod ċar u li ma jitħassarx bl-isem kummerċjali jew il-marka u indikazzjoni t-tip u għandu jinkludi spazju kbir biżżejjed għall-marka tal-approvazzjoni tat-tip KE tal-komponent.
2.4.2   Is-simbolu ‘A’ għal tagħmir tat-tip ta’ assorbiment tal-enerġija jew ‘S’ għal tagħmir tat-tip ta’ separatur bejn arja/ilma għandu jiżdied mal-marka ta’ approvazzjoni skont il-punt 1.3. tal-Appendiċi tal-Anness VII tad-Direttiva 2007/46/KE
PARTI 2
Test fuq tagħmir għas-soppressjoni tat-titjir tat-tip li jassorbi l-enerġija
1.   PRINĊIPJU
L-għan ta’ dan it-test huwa li jikkwantifika l-ħila tat-tagħmir li jilqa’ fih l-ilma mmirat lejh permezz ta’ sensiela ta’ ġettijiet. L-immuntar tat-test huwa maħsub sabiex jirriproduċi l-kundizzjonijiet li taħthom it-tagħmir għandu jaħdem meta jitqiegħed fuq vettura fir-rigward tal-volum u l-veloċità tal-ilma li jitla’ mill-art mill-profil ta’ wiċċ it-tajer.
2.   TAGĦMIR
Ara l-Figura 8 fl-Anness VI għal deskrizzjoni tal-immuntar tat-test.
3.   KUNDIZZJONIJIET TAT-TEST
3.1.   It-testijiet iridu jitwettqu f’kamra magħluqa b’ambjent ta’ arja mhux imqanqla.
3.2.   It-temperatura tal-ambjent u t-temperatura tal-biċċiet tat-test trid tkun 21 (± 3) °C.
3.3.   Irid jintuża ilma dejonizzat.
3.4.   Il-biċċiet għall-ittestjar iridu jiġu ppreparati għal kull test billi jixxarbu.
4.   PROĊEDURA
4.1   Orbot tajjeb kampjun wiesa’ 500 (+ 0/– 5) mm u għoli 750 mm tat-tagħmir li jrid jiġi ttestjat mal-pjanċa vertikali tat-tagħmir ta’ ttestjar, filwaqt li tiżgura li l-kampjun jinsab sewwa fil-limiti tar-reċipjent fejn jinġemal-ilma, u li ebda ostaklu ma jista’ jtajjar l-ilma ‘l bogħod, kemm qabel kif ukoll wara l-impatt.
4.2   Irregola r-rata tal-fluss tal-ilma għal 0,675 (+/– 0,01) l/s u mmira tal-inqas 90 l u tal-aktar 120 l għal fuq il-kampjun minn distanza orizzontali ta’ 500 (+/– 2) mm (il-Figura 8 tal-Anness VI).
4.3.   Ħalli l-ilma jqattar mill-kampjun fir-reċipjent tal-ilma. Ikkalkula l-perċentwali ta’ ilma miġbur imqabbla mal-kwantità ta’ ilma li jtir bħala raxx.
4.4.   Irrepeti t-test ħames darbiet fuq il-kampjun skont il-punti 4.2 u 4.3. Ikkalkula l-perċentwali medja tas-sensiela ta’ ħames testijiet.
5.   RIŻULTATI
5.1.   Il-perċentwali medju kkalkulat fil-punt 4.4 jrid ikun 70 % jew iktar.
5.2   Jekk fis-sensiela ta’ ħames testijiet l-ogħla perċentwali u l-perċentwali l-iktar baxx ta’ ilma miġbur jitbiegħdu mill-perċentwali medju b’aktar minn 5 %, is-sensiela ta’ ħames testijiet trid terġa’ ssir.
Jekk fit-tieni sensiela ta’ ħames testijiet l-ogħla perċentwali u l-perċentwali l-iktar baxxa ta’ ilma miġbur għal darb’oħra jitbiegħdu mill-perċentwali medja b’aktar minn 5 % u jekk l-iżgħar valur ma jissodisfax ir-rekwiżiti tal-punt 5.1., ma għandhiex tingħata l-approvazzjoni tat-tip.
5.3.   Ittestja jekk il-pożizzjoni wieqfa tal-istrument tinfluwenzax ir-riżultati miksuba. Jekk dan ikun il-każ, il-proċedura deskritta fil-punti minn 4.1 sa 4.4 trid terġa’ ssir fil-pożizzjoni li tagħti l-ogħla perċentwali u l-perċentwali l-iktar baxxa ta’ ilma miġbur; ir-rekwiżiti tal-punt 5.2 jibqgħu fis-seħħ.
Il-medja tar-riżultati individwali għandha mbagħad tittieħed biex toħroġ il-perċentwali medja. Din il-perċentwali medja trid tkun ta’ 70 jew iktar.
PARTI 3
Test fuq tagħmir għas-soppressjoni tat-titjir tat-tip li jissepara l-arja/l-ilma
1.   PRINĊIPJU
Dan it-test huwa maħsub biex tiġi ddeterminata l-effikaċja ta’ materjal poruż maħsub biex iżomm fih l-ilma li jitraxxax fuqu permezz ta’ pulverizzatur tal-ilma/l-arja li jaħdem bil-pressa.
It-tagħmir li jintuża għat-test irid joħloq mill-ġdid il-kundizzjonijiet li fihom isib ruħu l-materjal, fir-rigward ta’ volum u veloċità tar-raxx tal-ilma ġġenerat mit-tajers, kieku kellu jitqiegħed fuq vettura.
2.   TAGĦMIR
Ara l-Figura 9 fl-Anness VI għal deskrizzjoni tal-immuntar tat-test.
3.   KUNDIZZJONIJIET TAT-TEST
3.1.   It-testijiet iridu jitwettqu f’kamra magħluqa b’ambjent ta’ arja mhux imqanqla.
3.2.   It-temperatura tal-ambjent u t-temperatura tal-biċċiet tat-test trid tkun 21 (± 3) °C.
3.3.   Irid jintuża ilma dejonizzat.
3.4.   Il-biċċiet għall-ittestjar iridu jiġu ppreparati għal kull test billi jixxarbu.
4.   PROĊEDURA
4.1   Orbot kampjun 305 × 100 mm bil-wieqaf fl-apparat tat-test, ivverifika li ma hemmx spazju bejn il-kampjun u l-pjanċa milwija ta’ fuq u li t-trej jinsab sewwa f’postu. Imla t-tank tal-pulverizzatur b’1 ± 0,005 litri ta’ ilma u dan qiegħdu kif deskritt fid-dijagramma.
4.2   Il-pulverizzatur irid jiġi regolat kif ġej:
pressjoni (fil-pulverizzatur): 5 bar + 10 %/– 0 %
rata ta’ fluss: 1 litru/minuta ± 5 sekondi
pulverizzazzjoni: ċirkulari, 50 ± 5 mm bħala dijametru b’distanza ta’ 200 ± 5 mm mill-kampjun, żennuna 5 ± 0,1 mm bħala dijametru.
4.3.   Ippulverizza sakemm ma jibqax aktar ilma u żomm nota tal-ħin meħud. Ħalli l-ilma joħroġ mill-kampjun fit-trej għal 60 sekonda u kejjel il-volum ta’ ilma miġbur. Kejjel il-kwantità ta’ ilma li jibqa’ fit-tank tal-pulverizzatur. Ikkalkula l-perċentwali bil-volum ta’ ilma miġbur imqabbel mal-volum ta’ ilma ppulverizzat.
4.4.   Irrepeti t-test ħames darbiet u kkalkula l-perċentwali medja tal-kwantità miġbura. Ivverifika qabel kull test li t-trej, it-tank tal-pulverizzatur u l-kontenitur tal-kejl ikunu nixfin.
5.   RIŻULTATI
5.1.   Il-perċentwali medja kkalkulata fil-punt 4.4 trid tkun 85 % jew aktar.
5.2   Jekk fi ħdan sensiela ta’ ħames testijiet l-ogħla perċentwali u l-perċentwali l-iktar baxxa ta’ ilma miġbur jitbiegħdu mill-perċentwali medja b’aktar minn 5 %, is-sensiela ta’ ħames testijiet trid issir mill-ġdid. Jekk fit-tieni sensiela ta’ testijiet l-ogħla perċentwali u l-perċentwali l-iktar baxxa ta’ ilma miġbur għal darb’oħra jitbiegħdu mill-perċentwali medja b’aktar minn 5 % u l-iżgħar valur ma jissodisfax ir-rekwiżiti tal-punt 5.1., ma għandhiex tingħata l-approvazzjoni tat-tip.
5.3.   Fejn il-pożizzjoni wieqfa tal-istrument tinfluwenza r-riżultati miksuba, il-proċedura deskritta fil-punti minn 4.1 sa 4.4 trid issir mill-ġdid fil-pożizzjonijiet li jagħtu l-ogħla perċentwali u l-iktar perċentwali baxxa ta’ ilma miġbur; ir-rekwiżiti tal-punt 5.2 jibqgħu fis-seħħ.
Ir-rekwiżit tal-punt 5.1 jibqa’ fis-seħħ biex jingħataw ir-riżultati ta’ kull test.
ANNESS IV
Rekwiżiti għall-approvazzjoni tat-tip ta’ vetturi fir-rigward tas-sistemi tagħhom ta’ soppressjoni tat-titjir
0.   ĠENERALI
0.1.   Il-vetturi tal-kategorija N u O, għajr għall-vetturi off-road kif iddefinit fl-Anness II tad-Direttiva 2007/46/KE, għandhom jinbnew u/jew ikollhom fuqhom sistemi ta’ soppressjoni tat-titjir b’tali mod li jissodisfaw ir-rekwiżiti stabbiliti f’dan l-Anness. Fil-każ ta’ vetturi bix-xażi/kabina, dawn ir-rekwiżiti jistgħu jiġu applikati biss għar-roti mgħottija mill-kabina.
Għall-vetturi tal-kategorija N1 u N2 b’massa ta’ tagħbija massima permissibbli li ma taqbiżx is-7.5 tunnellati, ir-rekwiżiti tad-Direttiva tal-Kunsill 78/549/KEE (1) jistgħu jiġu applikati bħala alternattiva għar-rekwiżiti ta’ dan ir-Regolament fuq talba tal-manifattur.
0.2.   Ir-rekwiżiti ta’ dan l-Anness marbuta mat-tagħmir tas-soppressjoni tat-titjir, kif iddefinit fl-Artikolu 2(4), mhumiex mandatorji għall-vetturi tal-katogoriji N, O1 u O2 b’massa ta’ tagħbija massima permissibbli li ma taqbiżx is-7.5 tunnellati, vetturi bix-xażi/kabina, vetturi mingħajr bodi jew vetturi li fuqhom il-preżenza ta’ tagħmir tas-soppressjoni tat-titijir tkun inkompatibbli mal-użu tagħhom. Madankollu, jekk dawn l-istrumenti jitqiegħdu fuq dawn il-vetturi, iridu jkunu konformi mar-rekwiżiti ta’ dan ir-Regolament.
1.   Għandha tiġi sottomesa vettura rappreżentattiva tat-tip ta’ vettura li għandu jiġi approvat, mgħammra bis-sistema tagħha tas-soppressjoni tat-titjir lis-servizz tekniku li jwettaq it-testijiet ta’ approvazzjoni.
REKWIŻITI ĠENERALI
2.   FUSIEN
2.1.   Fusien li jistgħu jinġibdu lura
Fejn vettura hija mgħammra b’fus wieħed li jista’ jinġibed lura jew aktar, is-sistema tas-soppressjoni tat-titjir trid tgħatti r-roti kollha meta l-fus ikun imniżżel u r-roti f’kuntatt mal-art meta l-fus jogħla.
2.2.   Fusien ta’ awtodirezzjoni
Għall-għanijiet ta’ dan ir-Regolament, fus ta’ awtodirezzjoni tat-tip “pivot steering” huwa meqjus, u ttrattat bħal, fus mgħammar b’roti ggwidati.
Fejn vettura hija mgħammra b’fus ta’ awtodirezzjoni, is-sistema tas-soppressjoni tat-titjir trid tissodisfa l-kundizzjonijiet applikabbli għal roti mhux iggwidati jekk immuntati fuq il-parti tal-pern. Jekk mhux immuntata fuq dik il-parti trid tissodisfa l-kundizzjonijiet li huma applikabbli għal roti ggwidati.
3.   POŻIZZJONI TAL-VALANCE TA’ BARRA
Id-distanza “c” bejn il-wiċċ lonġitudinali tanġenzjali mal-wiċċ ta’ barra tat-tajer, apparti minn xi nefħa fit-tajer qrib l-art, u t-tarf ta’ ġewwa tal-valance ma jistgħux jaqbżu l-100 mm (il-Figuri 1a u 1b tal-Anness VI).
4.   STAT TAL-VETTURA
Għall-iċċekkjar tal-konformità ma’ dan ir-Regolament il-vettura trid tkun fl-istat segwenti:
(a)
trid tkun bla tagħbija u bir-roti jħarsu dritt ‘il quddiem;
(b)
fil-każ ta’ semi-trailers, l-uċuħ fejn titqiegħed it-tagħbija jridu jkunu orizzontali;
(ċ)
it-tajers iridu jkunu minfuħa sal-pressjoni normali tagħhom.
5.   SISTEMI TAS-SOPPRESSJONI TAT-TITJIR
5.1   Is-sistema tas-soppressjoni tat-titjir trid tissodisfa l-ispeċifikazzjonijiet stipulati fil-punt 6 jew 8.
5.2   Is-sistema tas-soppressjoni tat-titjir għal roti mhux iggwidati jew awtoggwidati li huma mgħottija bil-qiegħ tal-karozzerija, jew bil-parti l-baxxa tal-pjattaforma tat-tagħbija, trid tissodisfa l-ispeċifikazzjonijiet stipulati fil-punt 6 jew 8 jew dawk fil-punt 7.
REKWIŻITI SPEĊIFIĊI
6.   Rekwiżiti li jikkonċernaw sistemi tas-soppressjoni tat-titjir li jassorbu l-enerġija għal fusien mgħammra b’roti ggwidati jew mhux iggwidati
6.1   Madgards
6.1.1.   Il-madgards iridu jgħattu ż-żona li tiġi sewwasew fuq in-naħa ta’ fuq, ta’ quddiem u ta’ wara t-tajer jew tajers bil-mod li ġej:
(a)
fil-każ ta’ fus wieħed jew aktar minn fus wieħed, it-tarf ta’ quddiem (C) irid jinġibed ‘il quddiem biex jilħaq linja O-Z fejn Θ (theta) ma tkunx aktar minn 45° ‘il fuq mill-orizzontali.
It-tarf ta’ wara nett (il-Figura 2 tal-Anness VI) irid jinġibed ‘l isfel b’mod li ma jkunx aktar minn 100 mm ‘il fuq minn linja orizzontali li tgħaddi miċ-ċentru tar-rota;
(b)
fil-każ ta’ aktar minn fus wieħed l-angolu Θ huwa marbut biss mal-fus ta’ quddiem nett u r-rekwiżit marbut mal-għoli tat-tarf ta’ wara nett japplika biss għall-fus ta’ wara nett;
(ċ)
il-madgard irid ikollu wisa’ totali “q” (il-Figura 1a tal-Anness VI) li tkun tal-inqas biżżejjed biex tgħatti l-wisa’ tat-tajer “b” jew il-wisa’ kollha taż-żewġ tajers “t” fil-każ ta’ roti doppji, filwaqt li jittieħed kont tal-estremitajiet għall-unità tajer/rota speċifikata mill-manifattur. Id-dimensjonijiet “b” u “t” għandhom jitkejlu mal-għoli tal-ħabb, esklużi xi marki, strixxi, faxxi ta’ protezzjoni, eċċ, fuq il-ġnub tat-tajer.
6.1.2.   Il-parti ta’ quddiem tal-parti ta’ wara tal-madgard trid tkun mgħammra b’tagħmir għas-soppressjoni tat-titjir konformi mal-ispeċifikazzjonijiet stipulati fil-Parti 2 tal-Anness III. Dan il-materjal irid ikopri l-parti interna tal-madgard sa għoli determinat minn linja dritta li tibda miċ-ċentru tar-rota u tifforma angolu ta’ mill-anqas 30° mal-orizzontali (il-Figura 3 tal-Anness VI).
6.1.3.   Jekk il-madgards ikunu magħmula minn ħafna komponenti, meta jitqiegħdu, dawn ma għandux ikun fihom xi ftuħ li jippermetti lit-titjir joħroġ waqt li l-vettura tkun miexja. Dan ir-rekwiżit jitqies bħala li huwa ssodisfat jekk, meta l-vettura tkun mgħobbija jew mhux mgħobbija, kull titjir radjali li jispara ‘l barra miċ-ċentru tar-rota minn fuq il-wisa’ kollha tal-wiċċ tat-tajer li jkun qed idur u fi ħdan il-medda mgħottija mill-madgard jolqot dejjem xi parti mis-sistema tas-soppressjoni tat-titjir.
6.2.   Valances ta’ barra
6.2.1.   Fil-każ ta’ fus wieħed, it-tarf ta’ taħt tal-valance ta’ barra ma jistax ikun lil hinn mid-distanzi jew ir-raġġi li ġejjin, kif jitkejjel miċ-ċentru tar-rota, għajr għat-trufijiet ta’ taħt nett li jistgħu jkunu għat-tond (il-Figura 2 tal-Anness VI).
Sospensjoni tal-arja:
(a)
Fusien ma’ roti ggwidati jew awtoggwidati:
Mit-tarf ta’ quddiem (lejn in-naħa ta’ quddiem tal-vettura) (il-ponta C)
Lejn it-tarf ta’ wara (lejn in-naħa ta’ wara tal-vettura) (il-ponta A)
Rv ≤ 1,5 R
(b)
Fusien ma’ roti mhux iggwidati:
Mit-tarf ta’ quddiem (il-ponta C)
Lejn it-tarf ta’ wara (il-ponta A)
Rv ≤ 1,25 R
Sospensjoni mekkanika
(a)
każ ġenerali} Rv ≤ 1,8 R
(b)
roti mhux iggwidati għal vetturi b’massa ta’ tagħbija teknikament permissibbli ta’ aktar minn 7,5 t} Rv ≤ 1,5 R
fejn R huwa r-raġġ tat-tajer imwaħħal fuq il-vettura, u Rv id-distanza, espressa bħala raġġ, li fiha jinsab it-tarf ta’ isfel tal-valance ta’ barra
6.2.2.   Fil-każ ta’ aktar minn fus wieħed ir-rekwiżiti stabbiliti fil-punt 6.2.1. ma japplikawx bejn l-uċuħ trasversali weqfin li jgħaddu miċ-ċentru tal-ewwel u l-aħħar fus fejn il-valance ta’ barra jista’ jkun dritt biex jiżgura l-kontinwità tas-sistema ta’ soppressjoni tat-titjir. (il-Figura 4 tal-Anness VI).
6.2.3.   Id-distanza bejn l-ogħla punti u l-iktar punti baxxi tas-sistema ta’ soppressjoni tar-raxx (madgard u valance ta’ barra) imkejla fi kwalunkwe profil bi dritt mal-madgard (ara l-Figuri 1b u 2 fl-Anness VI) ma tridx tkun ta’ inqas minn 45 mm fil-punti kollha fuq in-naħa ta’ wara ta’ linja wieqfa li tgħaddi miċ-ċentru tar-rota jew tal-ewwel rota fil-każ ta’ aktar minn fus wieħed. Din id-dimensjoni tista’ titnaqqas bil-ftit il-ftit quddiem din il-linja.
6.2.4.   Ebda fetħiet li jippermettu t-titjir joħroġ meta l-vettura tkun miexja mhuma permessi fil-valances ta’ barra jew bejn il-valances ta’ barra u l-partijiet l-oħra tal-madgards.
6.2.5.   Ir-rekwiżiti tal-punti 6.2.3 u 6.2.4 jistgħu ma jiġux rispettati lokalment meta l-valance tkun magħmula minn elementi differenti b’moviment relattiv.
6.2.6.   It-trakters għas-semitrailers b’xażi baxx, jiġifieri dawk li jista’ jkollhom l-għoli tal-coupling face (iddefinit fil-punt 6.20 tal-istandard ISO 612 tal-1978), daqs 1 100 mm jew inqas, jistgħu jkunu ddisinjati b’mod li jiġu eżentati mir-rekwiżiti tal-punti 6.1.1.a, 6.1.3 u 6.2.4. F’dan ir-rigward, madgards u valances jistgħu ma jgħattux iż-żona li tiġi eżattament ‘il fuq mit-tajers tal-fusien ta’ wara, meta dawn it-trakters jiġu gganċjati ma’ semi-trailer, sabiex jiġi evitat li titfarrak is-sistema ta’ soppressjoni tar-raxx. Iżda, il-madgards u l-valances ta’ dawn il-vetturi jridu jkunu konformi mar-rekwiżiti tal-punti ta’ hawn fuq, f’setturi li huma aktar minn 60° mil-linja wieqfa li tgħaddi miċ-ċentru tar-rota, quddiem u wara dawn it-tajers.
Dawn il-vetturi għalhekk iridu jkunu ddisinjati b’mod li jissodisfaw ir-rekwiżiti stabbiliti fl-ewwel paragrafu meta jitħaddmu mingħajr semi-trailer.
Sabiex ikunu jistgħu jissodisfaw dawn ir-rekwiżiti, il-madgards u l-valances jistgħu, pereżempju, ikun fihom parti li tinqala’.
6.3.   Parakwi tax-xita
6.3.1   Il-wisa’ tal-flepp trid tissodisfa r-rekwiżit għal “q” fil-punt 6.1.1(c), għajr fejn il-flepp tkun ġewwa l-madgards, f’liema każ trid tal-inqas tkun daqs il-wisa’ ta’ wiċċ it-tajer.
Il-wisa’ tal-parti tal-flepp ta’ kontra x-xita li tkun taħt il-madgard trid tissodisfa l-kondizzjoni stabbilita f’dan il-paragrafu b’tolleranza ta’ 10 mm fuq kull naħa.
6.3.2.   L-orjentazzjoni tal-flepp trid tkun bażikament vertikali.
6.3.3.   L-għoli massimu tat-tarf ta’ taħt ma jridx jaqbeż il-200 mm (il-Figura 3 tal-Anness VI).
Id-distanza tiżdied sa 300 mm fil-każ tal-aħħar fus fejn id-distanza radjali tat-tarf ta’ taħt tal-valancing ta’ barra, Rv, ma taqbiżx id-dimensjonijiet tar-raġġ tat-tajers imqiegħda fuq ir-roti ta’ dan il-fus.
L-għoli massimu tat-tarf ta’ isfel tal-flepp ta’ kontra x-xita apparagun mal-art, jista’ jintrefa sa 300 mm jekk il-manifattur jidhirlu li huwa teknikament xieraq fir-rigward tal-karatteristiċi tas-sospensjoni.
6.3.4.   Il-flepp tal-parakwi ma tridx tkun aktar minn 300 mm mill-aktar parti warranija tat-tajer, imkejla orizzontalment.
6.3.5.   Fil-każ ta’ aktar minn fus wieħed fejn id-distanza “d” bejn it-tajers fuq fusien ħdejn xulxin tkun inqas minn 250 mm, huwa biss is-sett tar-roti ta’ wara li jrid ikun mgħammar b’parakwi tax-xita. Irid ikun hemm parakwi tax-xita wara kull rota meta d-distanza “d” bejn it-tajers fuq fusien ħdejn xulxin hija mill-anqas 250 mm (il-Figura 4 tal-Anness VI).
6.3.6.   Il-parakwi tax-xita ma jridux ikunu milwija aktar minn 100 mm lura taħt forza ta’ 3 N kull 100 mm ta’ wisa’ tal-flepp, applikata f’punt lokalizzat 50 mm fuq ix-xifer ta’ isfel tal-flepps.
6.3.7.   Il-faċċata ta’ quddiem kollha tal-parti tal-parakwi tax-xita li għandha d-dimensjonijiet minimi meħtieġa trid tkun mgħammra b’tagħmir tas-soppressjoni tat-titjir li jissodisfa l-ispeċifikazzjonijiet stipulati fil-Parti 2 tal-Anness III.
6.3.8.   L-ebda fetħiet li jippermettu t-titjir joħroġ mhuma permessi bejn ix-xifer ta’ isfel tal-madgard u l-parakwi tax-xita.
6.3.9.   Fejn it-tagħmir tas-soppressjoni tat-titjir jissodisfa l-ispeċifikazzjonijiet marbuta mal-parakwi tax-xita (il-punt 6.3), l-ebda parakwi tax-xita addizzjonali mhuma meħtieġa.
7.   Rekwiżiti marbuta mas-sistemi ta’ soppressjoni tat-titjir mgħammra b’tagħmir għas-soppressjoni tat-titjir li jassorbi l-enerġija għal ċerti fusien li huma mgħammra b’roti mhux iggwidati jew awtoggwidati (ara l-punt 5.2)
7.1.   Madgards
7.1.1.   Il-madgards iridu jgħattu ż-żona li tiġi immedjatament fuq it-tajer jew it-tajers. L-estremitajiet ta’ quddiem u ta’ wara tagħhom iridu jestendu sa mill-inqas il-wiċċ orizzontali li jmiss max-xifer ta’ fuq tat-tajer jew tat-tajers (il-Figura 5 tal-Anness VI). Madankollu, l-estremità ta’ wara tista’ tkun sostitwita mill-parakwa tax-xita, f’liema każ din trid testendi sal-parti ta’ fuq tal-madgard (jew il-komponent ekwivalenti).
7.1.2.   Il-parti warranija ta’ ġewwa tal-madgard trid tkun mgħammra b’tagħmir tas-soppressjoni tat-titjir li jissodisfa r-rekwiżiti stipulati fil-Parti 2 tal-Anness III.
7.2.   Valances ta’ barra
7.2.1.   Fil-każ ta’ fus wieħed jew fusien multipli fejn id-distanza bejn it-tajers ħdejn xulxin hija mill-anqas 250 mm, il-valance ta’ barra trid tgħatti l-wiċċ li jestendi mill-parti l-baxxa sal-parti ta’ fuq tal-madgard sa linja dritta ffurmata mit-tanġent tax-xifer ta’ fuq tat-tajer jew tajers u li hija bejn il-wiċċ vertikali ffurmat mit-tanġent ta quddiem tat-tajer u l-madgard jew il-parakwa tax-xita lokalizzata wara r-rota jew roti (il-Figura 5b tal-Anness VI).
F’każ ta’ fusien multipli l-valance ta’ barra trid ikun lokalizzata qrib kull rota.
7.2.2.   Ebda fetħiet li jippermettu t-titjir li joħroġ huma permessi bejn il-valance ta’ barra u l-parti ta’ ġewwa tal-madgard.
7.2.3.   Fejn il-parakwi tax-xita mhumiex immuntati wara kull rota (ara l-punti 6.3.5), il-valance ta’ barra trid tkun sħiħa bejn ix-xifer ta’ barra tal-parakwi tax-xita sal-wiċċ vertikali li huwa tanġenti mal-punt l-aktar imbiegħed mill-parti ta’ quddiem tat-tajer (il-Figura 5a tal-Anness VI) tal-ewwel fus.
7.2.4.   Il-wiċċ kollu ta’ ġewwa tal-valance ta’ barra, li l-għoli tiegħu ma jridx ikun inqas minn 100 mm, irid ikun mgħammar b’tagħmir tas-soppressjoni tat-titjir li jassorbi l-enerġija konformi mar-rekwiżiti tal-Parti 2 tal-Anness III.
7.3.   Dawn il-flepps iridu jestendu sal-parti ta’ isfel tal-madgard u jikkonformaw mal-punti minn 6.3.1 sa 6.3.9.
8.   Rekwiżiti li jikkonċernaw sistemi ta’ soppressjoni tat-titjir mgħammra b’tagħmir għas-soppressjoni tat-titjir b’separatur arja/ilma għal fusien b’roti ggwidati u mhux iggwidati.
8.1.   Madgards
8.1.1.   Il-madgards iridu jikkonformaw mar-rekwiżiti tal-punt 6.1.1(c).
8.1.2.   Madgards għal fus wieħed jew fusien multipli fejn id-distanza bejn it-tajers fuq fusien ħdejn xulxin teċċedi 300 mm jridu wkoll jikkonformaw mal-punt 6.1.1(a).
8.1.3.   Fil-każ ta’ fusien multipli fejn id-distanza bejn it-tajers fuq fusien ħdejn xulxin ma teċċedix 300 mm il-madgards iridu jikkonformaw ukoll mal-mudell muri fil-Figura 7.
8.2.   Valances ta’ barra
8.2.1.   Il-partijiet ta’ isfel tal-valances ta’ barra jridu jkunu mgħammra b’tagħmir tas-soppressjoni tat-titjir b’separatur tal-arja/l-ilma li jikkonforma mar-rekwiżiti tal-Parti 3 tal-Anness III.
8.2.2.   Fil-każ ta’ fus wieħed jew fusien multipli fejn id-distanza bejn it-tajers fuq il-fusien ħdejn xulxin teċċedi 300 mm, il-parti ta’ isfel tat-tagħmir tas-soppressjoni tat-titjir mmuntat mal-valance ta’ barra jrid ikollha d-dimensjonijiet u r-raġġi massimi li ġejjin, li jibdew miċ-ċentru tar-rota (il-Figuri 6 u 7 tal-Anness VI):
(a)
Fusien mgħammra b’roti ggwidati jew roti awtoggwidati:
mix-xifer ta’ quddiem (lejn quddiem tal-vettura) (il-ponta C fi 30°)
sax-xifer ta’ wara (lejn wara tal-vettura) (il-ponta A f’100 mm)
Rv ≤ 1,05 R
(b)
Fusien mgħammra b’roti mhux iggwidati:
mix-xifer ta’ quddiem (il-ponta C f’20°)
sax-xifer ta’ wara (il-ponta A f’100 mm)
Rv ≤ 1,00 R
fejn
R= huwa r-raġġ tat-tajer imwaħħal fuq il-vettura;
Rv
= id-distanza, radjali, li fiha jinsab it-tarf ta’ isfel tal-valance ta’ barra saċ-ċentru tar-rota.
8.2.3.   Fil-każ ta’ fusien multipli fejn id-distanza bejn it-tajers fuq il-fusien ħdejn xulxin ma teċċedix 300 mm, il-valances ta’ barra lokalizzati fl-ispazji bejn il-fusien iridu jsegwu l-mogħdija speċifikata fil-punt 8.1.3, u jridu jestendu ‘l isfel b’tali mod li ma jkunux aktar minn 100 mm fuq linja dritta orizzontali li tgħaddi miċ-ċentri tar-rota (il-Figura 7 tal-Anness VI).
8.2.4.   Il-fond tal-valance ta’ barra jrid jestendi sa mhux inqas minn 45 mm, fil-punti kollha wara linja vertikali li tgħaddi miċ-ċentru tat-rota. Il-fond jista’ jitnaqqas gradwalment quddiem din il-linja.
8.2.5.   L-ebda fetħiet li jippermettu li t-titjir joħroġ mhuma permessi fil-valances ta’ barra jew bejn il-valances ta’ barra u l-madgards.
8.3.   Parakwi tax-xita
8.3.1.   Il-parakwi tax-xita jridu:
(a)
jikkonformaw mal-punt 6.3 (il-Figura 3 tal-Anness VI); jew
(b)
jikkonformaw mal-punti 6.3.1, 6.3.2, 6.3.5, 6.3.8 u 8.3.2 (il-Figura 6 tal-Anness VI).
8.3.2.   Tagħmir tas-soppressjoni tat-titjir li jikkonforma mal-ispeċifikazzjonijiet stipulati fl-Anness IV, jrid ikun mgħammar mal-parakwi tax-xita msemmija fil-punt 8.3.1(b), għall-anqas matul ix-xifer kollu.
8.3.2.1.   Ix-xifer ta’ isfel tat-tagħmir tas-soppressjoni tat-titjir ma jridx ikun aktar minn 200 mm mill-art.
L-għoli massimu tax-xifer ta’ isfel tal-parakwi tax-xita mal-art, jista’ jintrefa’ għal 300 mm jekk il-manifattur iqisu teknikament xieraq fir-rigward tal-karatteristiċi tas-sospensjoni.
8.3.2.2.   It-tagħmir tas-soppressjoni tat-titjir irid ikun għall-anqas 100 mm fond.
8.3.2.3.   Minbarra l-parti ta’ isfel, li tinkludi t-tagħmir tas-soppressjoni tat-titjir, il-parakwa tax-xita kif imsemmi fil-punt 8.3.1(b) ma jridx jintlewa b’aktar minn 100 mm lura taħt l-effett ta’ forza ta’ 3 N kull 100 mm ta’ wisa’ tal-flepp imkejla fil-intersezzjoni tal-flepp mat-tagħmir tas-soppressjoni tat-titjir fil-pożizzjoni ta’ ħidma tiegħu, applikat minn distanza ta’ 50 mm fuq ix-xifer ta’ isfel tal-parakwa tax-xita.
8.3.3.   Il-parakwa tax-xita ma tridx tkun aktar minn 200 mm mix-xifer ta’ wara nett tat-tajer, imkejjel orizzontalment.
9.   Fil-każ ta’ fusien multipli, is-sistema ta’ soppressjoni tat-titjir ta’ fus wieħed, li mhuwiex ta’ waranett, mhux bilfors trid tgħatti l-wisa’ kollu tal-profil tat-tajer meta hemm, lokalment, il-possibbiltà ta’ interferenza bejn is-sistema tas-soppressjoni tat-titjir u l-istruttura tal-fusien jew tas-sospensjoni jew tat-tilar tal-vettura.
(1)  ĠU L 168, 26.6.1978, p. 45.
ANNESS V
Konformità ta’ produzzjoni Ċessazzjoni ta’ produzzjoni
1.   Konformità ta’ produzzjoni
1.1.
Kull tagħmir tas-soppressjoni tat-titjir li jġorr il-marka tal-approvazzjoni tat-tip KE tal-komponent irid jikkonforma mat-tip li ġie approvat. L-awtorità li toħroġ il-marka tal-approvazzjoni tat-tip KE żżomm kampjun wieħed, li flimkien maċ-ċertifikat tal-approvazzjoni tat-tip KE tal-komponent, jista’ jintuża biex jiġi stabbilit jekk it-tagħmir imqiegħed fis-suq li għandu l-approvazzjoni tat-tip KE tal-komponent jissodisfax ir-rekwiżiti stipulati.
1.2.
Tip ta’ tagħmir huwa ddefinit mill-mudell u d-dokumenti deskrittivi ppreżentati fil-ħin tal-applikazzjoni għal approvazzjoni tat-tip KE tal-komponent. Tagħmir li l-karatteristiċi tiegħu huma identiċi għal dawk tat-tagħmir bażi u li l-komponenti l-oħra tiegħu ma jvarjawx minn dawk tat-tagħmir bażi ħlief għal varjanti li ma jaffettwawx il-karatteristiċi msemmija f’dan l-Anness jista’ jitqies li hu tal-istess tip.
1.3.
Il-manifattur jagħmel kontrolli ta’ rutina sabiex jiggarantixxi l-konformità ta’ produzzjoni tat-tip li ġie approvat.
Għal dan il-għan il-manifattur irid jew ikollu laboratorju disponibbli li huwa suffiċjentement mgħammar għat-twettiq tat-testijiet essenzjali, jew jara li t-testijiet ta’ konformità tal-produzzjoni jitwettqu f’laboratorju approvat.
Ir-riżultati tat-testijiet ta’ konformità ta’ produzzjoni jkunu disponibbli għal spezzjoni mill-awtoritajiet kompetenti għal mill-inqas sena.
1.4.
L-awtoritajiet kompetenti jistgħu wkoll iwettqu kontrolli fuq il-post.
1.5.
Il-konformità ta’ produzzjoni mat-tip ta’ tagħmir li ġie approvat għandha tkun ikkontrollata skont il-kundizzjonijiet u f’konformità mal-metodi li hemm dispożizzjoni għalihom fl-Anness III.
Fuq talba tal-awtoritajiet li jkunu taw l-approvazzjoni tat-tip tal-komponent, il-manifatturi għandhom jipprovdulhom tagħmir tat-tip preċedentement approvat għat-tip għall-iskop ta’ testijiet jew kontrolli ta’ konformità.
1.6.
It-tagħmir jitqies li huwa konformi jekk 9 minn 10 kampjuni magħżula b’mod każwali jissodisfaw ir-rekwiżiti tal-punt 4 tal-Parti 2 u l-punt 4 tal-Parti 3 tal-Anness III.
1.7.
Jekk il-kondizzjoni speċifikata fil-punt 1.6 ma tkunx sodisfatta, iridu jiġu eżaminati 10 kampjuni oħra magħżula b’mod każwali.
Il-medja tal-qisien kollha meħuda trid tkun konformi mal-ispeċifikazzjonijiet tal-punt 4 tal-Parti 2 u l-punt 4 tal-Parti 3 tal-Anness III, u ebda qies individwali ma jista’ jkun inqas minn 95 % tal-valur speċifikat.
2.   Ċessazzjoni ta’ produzzjoni
Detentur ta’ approvazzjoni tat-tip KE tal-komponent li jieqaf mill-produzzjoni għandu minnufih jgħarraf lill-awtoritajiet kompetenti b’dan il-fatt.
ANNESS VI
FIGURI
Figura 1a
Wisa’ (q) tal-madgard (a) u pożizzjoni tal-valance (j)
Figura 1b
Eżempju ta’ kejl tal-valance ta’ barra
Figura 2
Dimensjonijiet tal-madgard u l-valance ta’ barra
Figura 3
Pożizzjoni tal-madgard u l-parakwa tax-xita
Figura 4
Dijagramma li turi l-immuntar ta’ sistema ta’ soppressjoni tat-titjir (madgard, parakwa tax-xita, valance ta’ barra) li tinkorpora tagħmir għas-soppressjoni tat-titjir (assorbituri tal-enerġija) għal fusien multipli
Figura 5
Dijagramma li turi l-immuntar ta’ sistema ta’ soppressjoni tat-titjir (madgard, parakwa tax-xita, valance ta’ barra) li tinkorpora tagħmir għas-soppressjoni tat-titjir (assorbituri tal-enerġija) għal fusien fuq roti mhux iggwidati jew awtoggwidati
(l-Anness IV – il-punti 5.2 u 7)
Figura 6
Dijagramma li turi l-immuntar ta’ sistema ta’ soppressjoni tat-titjir li tinkorpora tagħmir għas-soppressjoni tat-titjir b’separaturi arja/ilma għal fusien fuq roti ggwidati, awtoggwidati u mhux iggwidati
Figura 7
Dijagramma li turi l-immuntar ta’ sistema ta’ soppressjoni tat-titjir (madgard, parakwa tax-xita, valance ta’ barra) għal fusien multipli fejn id-distanza bejn it-tajers ma taqbiżx 300 mm
Figura 8
Immuntar tat-test għal tagħmir għas-soppressjoni tat-titjir li jassorbi l-enerġija
(l-Anness III, il-PARTI 2)
Figura 9
Immuntar ta’ ttestjar għal tagħmir ta’ soppressjoni tat-titjir b’separatur arja/ilma
(l-Anness III, il-PARTI 3)

Summary:
Sistemi tas-soppressjoni tat-titjir għall-vetturi bil-mutur
Sistemi tas-soppressjoni tat-titjir għall-vetturi bil-mutur
Ir-Regolament (UE) Nru 109/2011 - sistemi tas-soppressjoni tat-titjir
ATT
Ir-Regolament tal-Kummissjoni (UE) Nru 109/2011 tas- 27 ta' Jannar 2011 li jimplimenta r-Regolament (KE) Nru 661/2009 tal-Parlament Ewropew u tal-Kunsill dwar rekwiżiti għall-approvazzjoni tat-tip għal ċerti kategoriji ta’ vetturi bil-mutur u t-trejlers tagħhom fil-qasam tas-sistemi ta’ sospensjoni tat-titjir
SOMMARJU
X’JAGĦMEL IR-REGOLAMENT?
Ir-Regolament jiddefinixxi r-rekwiżiti għall-approvazzjoni tat-tip ta’ sistemi tas-soppressjoni tat-titjir* għal ċerti kategoriji ta’ vetturi bil-mutur. Huwa jimplimenta r-Regolament 661/2009 dwar is-sikurezza ġenerali tal-vetturi bil-mutur.
PUNTI EWLENIN
Kategoriji ta’ vetturi bil-mutur
Ir-Regolament japplika għall-kategoriji N u O, li jikkonsistu f’vetturi bil-mutur iddisinjati u mibnija għat-trasportazzjoni tal-merkanzija, li jkollhom mill-inqas erba’ roti, kif ukoll għat-trejlers.
Rekwiżiti tas-sistema tas-soppressjoni tat-titjir
Ġeneralment, l-apparat tas-soppressjoni tat-titjir jinstab ’il fuq mir-roti tal-vettura u jista’ jinkludi madgard*, valances ta’ barra* u parakwi tax-xita*.
L-apparat għandu jkun jista’ jitħaddem kif suppost meta jintuża b’mod normali fuq toroq imxarrbin. It-tipi ta’ apparat li ġejjin huma rikonoxxuti:
—
apparat tat-tip li jassorbi l-enerġija
—
apparat tat-tip li jifred l-arja/ilma.
Approvazzjoni tat-tip
Kemm il-manifattur tal-apparat, kif ukoll il-manifattur tal-vettura huma mitluba li jissottomettu applikazzjonijiet għall-approvazzjoni tat-tip tal-KE lill-awtorità nazzjonali kompetenti. Din l-applikazzjoni għandha tinkludi ċerta informazzjoni, speċifikament:
—
l-għamla u t-tip tal-apparat jew tal-vettura;
—
in-numru tal-fusien u tar-roti tal-vettura;
—
id-deskrizzjoni tas-sistema tas-soppressjoni tat-titjir u l-partijiet kostitwenti.
Il-manifattur tal-apparat tas-soppressjoni tat-titjir huwa mitlub li jipprovdi dokumenti amministrattivi b’rabta mal-approvazzjoni tat-tip tal-KE għas-sistemi tas-soppressjoni tat-titjir bħala unità teknika separata.
Il-manifattur tal-vettura huwa mitlub li jipprovdi dokumenti amministrattivi b’rabta ma’
—
l-approvazzjoni tat-tip tal-KE għall-vettura fir-rigward tal-installazzjoni ta’ apparat tas-soppressjoni tat-titjir,
—
iċ-ċertifikat tal-approvazzjoni tat-tip tal-apparat imwaħħal.
Jekk l-awtorità kompetenti tkun tal-fehma li l-apparat jew il-vettura jissodisfaw ir-rekwiżiti kollha li jikkonċernaw is-sistemi tas-soppressjoni tat-titjir, hija għandha tagħti approvazzjoni tat-tip tal-KE u toħroġ numru tal-approvazzjoni tat-tip skont id-Direttiva 2007/46/KE.
TERMINI EWLENIN
* Sistema tas-soppressjoni tat-titjir: sistema li tnaqqas it-titjir tat-triq permezz ta’ madgards, valances u parakwi tax-xita (ara taħt).
* Approvazzjoni tat-tip: Tindika li saru testijiet sabiex jiġi żgurat li ġew issodisfati r-rekwiżiti regolatorji, tekniċi u tas-sikurezza rilevanti.
* Madgard: parti riġida ta’ vettura li twaqqaf it-titjir tat-triq mit-tajer milli jintrema fl-arja.
* Valance: dan il-komponent, li normalment ikun imwaħħal mal-bamper ta’ wara, iwaqqaf ix-xita u t-tajn milli jittajru fuq karozzi oħrajn u dawk li jkunu mexjin fil-qrib.
* Parakwa tax-xita: komponent flessibbli li jkun immuntat vertikalment wara r-rota li jnaqqas it-titjir minn triq imxarrba.
REFERENZI
Att
Dħul fis-seħħ
Terminu għat-traspożizzjoni fl-Istati Membri
Il-Ġurnal Uffiċjali
Ir-Regolament (UE) Nru 109/2011
1.3.2011
-
ĠU L 34, 9.2.2011, p. 2-28
Att(i) li jemenda(w)
Dħul fis-seħħ
Terminu għat-traspożizzjoni fl-Istati Membri
Il-Ġurnal Uffiċjali
Ir-Regolament (UE) 2015/166
24.2.2015
-
ĠU L 28, 4.2.2015, p. 3-39
ATTI RELATATI
Ir-Regolament (KE) Nru 661/2009 tal-Parlament Ewropew u tal-Kunsill tat-13 ta' Lulju 2009 dwar rekwiżiti għall-approvazzjoni tat-tip għas-sikurezza ġenerali tal-vetturi bil-mutur, it-trejlers tagħhom, u s-sistemi, il-komponenti u l-unitajiet tekniċi separati destinati għalihom (ĠU L 200, 31.7.2009, p. 1-24)
l-aħħar aġġornament 24.09.2015